Jabarkan Penggunaan kontemporari dari Bahasa Melayu di Filipina dalam bahasa melayu

Layanan ke atas orang Islam Mindanao oleh kerajaan Kristian yang mendominasi Filipina pada tahun 1970 juga memburukkan sebarang harapan penggunaan bahasa Melayu akan dihidupkan semula dan mula digunakan di seluruh negara lagi. Hari ini bahasa Filipina dan Inggeris adalah bahasa rasmi di Filipina.

Terdapat juga salah faham di Filipina di antara etnik Melayu dan bangsa Melayu. Walaupun benar bahawa kumpulan-kumpulan etnik Filipina tertentu (iaitu Visayan dan Maguindanao) berasal daripada nenek moyang Melayu; etnik Melayu sendiri tertumpu di Semenanjung Melayu, timur Sumatera, pantai Borneo dan selatan Thailand. Bangsa Melayu tergolong dalam kelas yang lebih besar iaitu kumpulan etnik Austronesia di seluruh Kepulauan Melayu. Ini mengakibatkan perlabelan salah kepada pemerintahan pra-penjajahan seperti Lapu-Lapu, ketua tempatan yang terkenal kerana membunuh Magellan sebagai Melayu Muslim meskipun beliau adalah etnik Visayan yang bertutur Cebuano lama dan yang latar belakang agama adalah kabur.

Bahasa Indonesia, yang mana merupakan dialek rasmi Melayu yang dituturkan di jiran selatan Filipina iaitu Indonesia, memiliki penutur yang ramnai di Davao City sejak bandar ini menjadi tempat bagi Sekolah Indonesia yang mana diasaskan untuk memenuhi keperluan pekerja asing di Mindanao dan bertujuan untuk melindungi bahasa dan budaya Indonesia dalam masyarakat pekerja asing. Bahasa Indonesia juga diajar sebagai bahasa asing di Universiti Filipina.

Sejak tahun 2013, Kedutaan Indonesia di Filipina telah memberi kursus asas bahasa Indonesia kepada 16 kumpulan pelajar Filipina, selain latihan kepada angggota Angkatan Tentera Filipina. Oleh sebab permohonan yang meningkat daripada para pelajar, pihak Kedutaan akan membuka kursus pertengahan bahasa Indonesia pada hujung tahun itu. Kedutaan Indonesia di Washington, D.C., A.S juga mula menawarkan kursus bahasa asas dan pertengahan Indonesia secara percuma.

Dalam datu temuramah, Setiausaha Jabatan Pendidikan Armin Luistro berkata bahawa kerajaan patut mempromosikan bahasa Indonesia dan Malaysia yang mana bersangkutan dengan bahasa Filipina dan bahasa-bahasa wilayah yang lain. Oleh itu, ia berkemungkinan akan menjadi mata pelajaran pilihan yang akan ditawarkan di sekolah awam sedang dikaji.